**Møtebok for Trøgstad og Båstad menighetsråd**

|  |  |
| --- | --- |
|  |  |
| **Møtedato** | 12.5.2020 |
| **Møtetid** | Kl 18.30 |
| **Møtested** | Kirkestallen |

**Til stede:** Terje Østby, Liv Serina Dale, Turid Nyquist Jensen, Hanne Aksberg Krogh, Solfrid Leinebø Seljås, Ellen Løchen Børresen.

Tormod Jensen kom noe senere

**Forfall:** Even Enger

**Åpning ved Terje Østby**

**Sak 15/20 Godkjenning av møtebok fra forrige møte og godkjenning av innkalling til dette møte.**

Vedtak: Møtebok fra forrige møte og innkalling godkjent

**Sak 16/20 Orienteringer.**

* **Trosopplæring. Konfirmantundervisning.**

Elin Moskvil og Berit Movik Lo var invitert til å orientere om dette. Bare Elin kunne komme.

Trosopplæring og konfirmanter i koronatida.

Kontakt med barnegospel på Facebook. 4 var med og sang så fint på nettfamiliegudstjenesten fra Eidsberg kirke.

Berit har hatt 6års-klubb, 6-8 har deltatt. En samling og gudstjenesten gjenstod da korona’n satte en stopper. Berit har hatt kontakt med foreldrene på mail. Hun reiste rundt og delte ut 6-årsboka.

Berit har også hatt kontakt med foreldrene fra babysang på mail, liten respons.

Konfimanter: Facebookgr med konfirmanter og foreldre: info, opplegg med Kristuskransen. Elin har hatt snap-kontakt med noen. De har sett på gudstjeneste på nett og sendt bildebevis til Elin. Konfirmantene har hatt oppgaver om påsken med besvarelser på mail til Elin

Veien videre: Konfirmasjonsgudstjenestene blir i oktober. Mulig at det avholdes flere gudstjenester enn planlagt for å få plass til alle hvis restriksjoner på antall fortsatt er gjeldende. Niclas Ekre blir med som vikar på to av gudstjenestene.

Det blir en konfirmantsamling uka før pinse. Konfirmantene samles i mindre grupper, og samlingen blir en pinsevandring ute. Her kan det være behov for flere voksne. Elin forespør. Opplegget blir hengende ute en stund til bruk for familier og andre interesserte

Nye konfirmanter kommer før de gamle er ferdige. Siden Elin i år ikke besøker elevene på ungdomsskolen med invitasjon til konfirmasjon, sendes det brev til de som er døpte. Om vi vet om andre mulige konfirmanter, er det fint om kirkekontoret får informasjon om det, så invitasjon kan sendes. Vet ikke ennå om det blir leir på Tjellholmen i år.

Kom ikke i gang med lederkurs i år. Tar 2 aldersgrupper neste år. Tårnagentsamlingen flyttes til høsten.

Amigosleir for IØ på Sjøglimt for 4.kl. er samtidig med konfirmasjonene. Trøgstad blir derfor ikke med i år.

Fasteaksjonen i år var digital: Det kom inn ca kr 20. 000 mot kr 70.000 i fjor da konfirmantene gikk fra hus til hus.

Behov for opplegg mot vold og overgrep i nære relasjoner. Jobbes videre med dette.

* **Drive-in Gudstjeneste. Utegudstjeneste.**

Det har tidligere, både i GU og MR, vært snakket om Drive-in gudstjeneste utenfor Trøgstad kirke den 24.05. Tillatelse er gitt. Siden kirkene nå er åpne igjen, ønsker GU gudstjeneste innenfor kirkeveggen og ikke utenfor. MR gav uttrykk for å være av samme mening.

**Kristi Himmelfarstdag 21.05** blir det gudstjeneste i Båstad kirke kl 11.

**Søndag 24.05:** Gudstjeneste i Trøgstad kirke kl. 11.

**1.Pinsedag 31.05:** Forslag fra GU. Drive-in gudstjeneste for hele Indre Østfold på OBS eller Momarken, helst Momarken pga lydanlegg. MR støttet forslaget. Solfrid tar forslaget med til prosten og de andre sokneprestene.

**Søndag 07.06:** Forslag fra GU. Feire skaperverkets dag med utegudstjeneste på Eikåsen i Båstad

**Søndag 14.06:** Forslag om å feire gudstjeneste på det nye Skjønhaug torg. Mulighetene undersøkes av GU. MR viste entusiasme for dette.

MR synes forslagene disse tre søndagene, 31.5, 7.6 og 14 er gode. Men mener det blir mye med tre søndager etter hverandre utenfor kirkerommet nå når kirken endelig er åpen igjen. Om planene kan gjennomføres, vil MR prioritere Skjønhaug torg framfor Eikåsen nå.

* **17. maifeiringen i år**

Program for Trøgstad finner dere på Indre Østfold kommunes hjemmeside. Bekransning av bautaen ved Trøgstad kirke kl. 10 og ved Båstad kirke kl. 10.30. Det blir ringt med kirkeklokkene, tale ved elever og musikkorps spiller. Det er oppfordret til at menigheten stiller opp ved arr ved kirken. Kl. 13 er det avsynging av bl.a. Ja vi elsker ved Heimen med Ambolten til stede. Fint om noen møter opp her også.

* **Rydding i hvilke viktige funksjoner vi trenger i rådet.**

Solfrid gav en grundig og god orientering om Kirkens organisering etter at det ble ett Fellesrådsområde i Indre Østfold, men fortsatt med 5 Menighetsråd. Mye er bra, men fortsatt er det en del utfordringer, særlig ift menighetsrådets drift og kontakt med Fellesrådsområdet.

MR sendte tidligere i år et brev til FR med spørsmål om hvordan en del praktiske oppgaver skulle løses nå. Svaret kom med Hvem gjør hva i serviceavdelingen. En god avklaring på viktige funksjoner for MR. Det er fortsatt oppgaver som MR har behov for administrativ hjelp til og ikke bare løses på frivillig basis. Det være seg saksbehandling, sekretærfunksjoner og oppfølging av vedtak.

MR gir AU i oppdrag å lage et brev til FR hvor disse behovene beskrives. Et utkast til brev oversendes MR til gjennomlesning og tilbakemelding før det sendes FR.

**Sak 17/20 Gudstjenesteplanen for høsten 2020.**

Vedtak: Menighetsrådet vedtar Gudstjenesteplanen slik den foreligger. I forhold til restriksjoner rundt Coronaviruset får Gudstjenesteutvalget myndighet til å foreta justeringer.

**Sak 18/20 Offerplanen. Lokale ofringer i TBM.**

Forslag til vedtak: Vi legger en orientering på Face Book sida til menigheten lørdager. Der orienterer vi om offerformålet som skulle ha vært i kirken den påfølgende søndagen. Vi legger inn vippsnummer og en oppfordring til å gi.

Vedtak: Siden kirkene nå er åpnet for gudstjenester, vil ofringene bli gjennomført som normalt etter vedtatt offerliste. Skulle kirkene igjen bli stengt, legges det ut en orientering på Facebook-sida til menigheten på lørdager. Der orienteres det om offerformålet som skulle vært i kirken påfølgende søndag med vippsnummer og en oppfordring til å gi en gave.

**Sak 19/20 Drøftingssak.**

Oppfølging av notatet fra det uformelle drøftingsmøtet 21.4.2020. Er det noe dere har oppdaget
eller tenkt på i forlengelsen av notatet? «Hører dere noe på bygda» som er viktig og nyttig å ta inn i Kirkevirkeligheten vår?

Det er gode tilbakemeldinger om gudstjenestene på nett, særlig sendt fra lokal kirke. Organisten har invitert til flotte konserter. Hvordan serve «nettmenigheten»framover?Bruke tid på å åpne opp igjen. Her er det mye vi vil komme tilbake til.

**Sak 20/20 Eventuelt**

Liv Serina Dale (sign.) Ellen Løchen Børresen

Leder i menighetsrådet Referent